60. ΝΟΜΟΘΕΤ. ΔΙΑΤΑΓΜΑ υπ’ αριθ. 118 της 22/24 Οκτ. 1974 (ΦΕΚ Α΄ 311) Περί Τελωνειακού Δασμολογίου Εισαγωγής και γενικών τινών διατάξεων. Άρθρ.1.-1.Κυρούται το εν τέλει του παρόντος Ν.Δ/τος παρατιθέμενον Τελωνειακόν Δασμολόγιον Εισαγωγής, μετά των εν αρχή τούτου περιλαμβανομένων γενικών ερμηνευτικών κανόνων, ως και των προτασσομένων των Τμημάτων και Κεφαλαίων αυτού Σημειώσεων. Το άνω Τελωνειακό Δασμολόγιο επεκτάθηκε στην περιοχή Δωδεκανήσου από το άρθρ. 2 Νόμ. 1223/1981 (ΦΕΚ Α΄ 340), (κατωτ. αριθ. 85). 2.Αι διατάξεις των παρ. 2, 3 και 4 του άρθρ. 1, τα άρθρ. 2, 9 και 10 και η παρ. 1 του άρθρ. 11 του Ν.Δ. 4088/1960 «περί Τελωνειακού Δασμολογίου Εισαγωγής», ως τούτο συνεπληρώθη και ετροποποιήθη μεταγενεστέρως, έχουν εφαρμογήν και υπό το καθεστώς του κυρουμένου νέου Δασμολγίου Εισαγωγής, προς ρύθμισιν των αυτών θεμάτων, θεωρούμεναι ότι αναφέρονται εις το Δασμολόγιον τούτο. Μεταβατικαί Διατάξεις Άρθρ.2.-Η ισχύουσα νυν ρύθμισις ειδικών θεμάτων, σχετιζομένων προς τας δασμολογικάς διακρίσεις του προϊσχύσαντος Δασμολογίου εξακολουθεί και υπό το καθεστώς του κατά τα ανωτέρω κυρουμένου νέου δασμολογίου, επί τη βάσει της διαμορφωθείσης αντιστοιχίας των διακρίσεων, τούτου προς τας ομοίας του προϊσχύσαντος Δασμολογίου, μέχρι της δι’ αποφάσεως του Υπουργού των Οικονομικών, δημοσιευομένης δια της Εφημερίδος της Κυβερνήσεως, προσαρμογής των ρυθμιστικών τούτων διατάξεων προς τας διακρίσεις του νέου Δασμολογίου. Άρθρ.3.-Τα μέχρι της εφαρμογής του κυρουμένου νέου Δασμολογίου επαληθευθέντα υπό της Τελωνειακής Αρχής ταχυδρομικά δέματα, μικροδέματα και αντικείμενα επιστολικού ταχυδρομείου, εφ’ όσον περιλαμβάνουν είδη βοηθείας ή ατομικής χρήσεως ή δείγματα μετ’ αξίας, αποδίδονται εις τους παραλήπτας των επί καταβολή των βεβαιωθέντων ήδη δασμών επί τη βάσει του μέχρι σήμερον ισχύοντος Δασμολογίου. Άρθρ.4.-Επί τρίμηνον από της εφαρμογής του κυρουμένου Δασμολογίου αναστέλλεται η εφαρμογή των διατάξεων της παρ. 12 του άρθρ. 33 του Νόμ. 1165/1918 «περί Τελωνειακού Κώδικος», ως ούτος συνεπληρώθη και ετροποποιήθη μεταγενεστέρως, εις περιπτώσεις αοριστίας ως προς την περιγραφήν του εμπορεύματος, περί ης το άρθρ. 25, παρ. 2, εδάφ δ΄ του ιδίου Τελωνειακού Κώδικος. (Αντί για τη σελ. 226,47(α) Σελ. 226,47(β) Τεύχος 777-Σελ. 73 - 432 Επιβολή Τελωνιακών Δασμών 30.Β.β.58-60 Σχετικαί διατάξεις Άρθρ.5.-(Αντικαθίσταται το εδάφ. γ΄ της παρ. 1 του άρθρ. 12 Α.Ν. 660/1937, τόμ. 27 σελ. 23). Άρθρ.6.-1.Η ευθυγράμμισις και η αναγκαία προς τούτο προσαρμογή του Εθνικού Δασμολογίου, προς το Κοινόν Εξωτερικόν Δασμολόγιον της ΕΟΚ, κατ’ εφαρμογήν της Συμφωνίας Συνδέσεως ΕλλάδοςΕΟΚ, δύναται να ενεργούνται κατά τα επόμενα στάδια δι’ αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως. 2.Δι’ ομοίων αποφάσεων, προσαρμόζονται οι λοιποί κατά την εισαγωγήν προβλεπόμενοι και επί τη βάσει διακρίσεων προϊσχυσάντων Δασμολογίων εισπραττόμενοι φόροι, τέλη και εισφοραί εις τας διακρίσεις του εκάστοτε εν ισχύϊ Δασμολογίου. Τελικαί Διατάξεις Άρθρ.7.-1.Η ισχύς του παρόντος Ν.Δ/τος και του δι’ αυτού κυρουμένου νέου Δασμολογίου άρχεται από της πρωΐας της 1ης Νοεμ. 1974, εξαιρέσει των δασμών των περιλαμβανομένων εις την δεκάτην στήλην του Δασμολογίου τούτου, η ισχύς των οποίων άρχεται από της πρωΐας της 1ης Νοεμ. 1975. 2.Από της ισχύος του παρόντος Ν.Δ/τος καταργούνται: α)Τα Ν.Δ. 4088/60 «περί Τελωνειακού Δασμολογίου Εισαγωγής», εξαιρέσει των εν άρθρ. 1 παρ. 2 του παρόντος αναφερομένων διατάξεων τούτου, ως και του άρθρ. 13 του ιδίου. β)Το Ν.Δ. 596/70 «περί Τελωνειακού Δασμολογίου Εισαγωγής». γ)Το άρθρ. 1 του Α.Ν. 500/68 «περί ρυθμίσεως δασμολογικών τινών θεμάτων». δ)Πάσα διάταξις αντικειμένη εις το παρόν Ν.Δ/μα. (Ακολουθεί Τελωνειακόν Δασμολόγιον Εισαγωγής). 